Obra-kontratuen administrazio-klausula partikularren agiria

Prozedura irekia

Dekretua, irailaren 11koa) eta indarrean dauden gainerako xedapenetan ezarritakoaren arabera aplikatu beharreko tasak (zenbatekoa eta ordaintzeko modua xedapenetan finkatu dira).

Salbuespena : eraikuntzen, instalazioen eta obren gaineko zergaren zenbatekoa eta obren udal-lizentziaren tasaren zenbatekoa Euskal Autonomia Erkidegoaren kargura joango dira, bi zerga horien subjektu pasibo zergaduna baita.

##### 30.5.- Obrako bulegoa.

Obrak hasi aurretik, eta zuzendaritza teknikoa ados badago, kontratistak obrako bulego bat instalatu beharko du, lanak egingo diren eremuan egokitzat jotzen duen lekuan, eta kontratua betearazi bitartean bertan mantendu beharko du. Bulego horrek egokiak diren dimentsioak izango ditu, kontuan hartuta obraren bolumena eta betearazteko epea, eta behar bezala egokituta egon beharko du. Kontratistak bulego horretan eduki beharko ditu obrari buruzko dokumentu guztien kopiak (baldintza-agiri honen arabera kontratu-dokumentuak direnena), bai eta indarreko araudiak eskatzen dituen jatorrizko liburuak ere, behar bezalako eginbide ofiziala eginda daukatenak. Kontratistak bulegoaren kokalekua aldatu nahi badu, nahitaez idatzizko baimena eskatu beharko dio zuzendaritza teknikoari.

##### 30.6.- Liburuak.

###### 30.6.1.- Aginduen eta Asistentzien Liburua: kontratistak liburu hori eduki behar du obran, zuzendaritza teknikoaren eskura. Zuzendaritza teknikoak obrak egiten ari direla egiten diren bisitak eta komunikazioak eta ematen diren aginduak jaso behar ditu bertan. Kontratistak, berak edo bere ordezkariaren bitartez, agindu horien hartu-agiria sinatu beharko du, eta zuzendaritza teknikoak idatziz ematen dizkion agindu edo jarraibide guztiak transkribatu beharko ditu; dena dela, zuzendaritza teknikoak transkripzioekin ados egon beharko du, sinadura jarriz.

Obren harrera-egintzan aurkeztu beharko da Aginduen eta Asistentzien Liburua behar bezala beteta. Obrak hartu ondoren, botere adjudikatzaileari entregatuko zaio liburu hori.

###### 30.6.2.- Segurtasun eta Osasun Gorabeheren Liburua: baldin eta obra urriaren 24ko 1627/1997 Errege Dekretuaren, eraikuntzako obretan segurtasunaren eta osasunaren arloan gutxienez bete beharreko xedapenak ezartzen dituenaren (aurrerantzean '1627/1997 ED') aplikazio -eremuaren barruan badago, kontratistak liburu hori eduki beharko du obran. Liburu horretan idatzi beharko ditu segurtasun eta osasun planaren kontrol eta jarraipenarekin zerikusia duten irregulartasun guztiak, eta aipatu den Errege Dekretuaren 13. eta 14. artikuluetan jasotako gainerako betebeharrak bete beharko ditu. 30.6.3.- Azpikontratazio Liburua: baldin eta obra urriaren 18ko 32/2006 Legearen, Eraikuntzaren Sektoreko Azpikontratazioa Arautzen duenaren aplikazio-eremuaren barruan badago, kontratistak liburu hori uneoro izan beharko du eskura, obra guztia amaitu arte. Liburu horretan kontratistak obran enpresa azpikontratistekin eta langile autonomoekin egindako azpikontratazio guztiak agerrarazi beharko ditu, ordena kronologikoan lanak hasten direnetik, bai eta hasi aurretik ere.

##### 30.7.- Obraren seinaleak eta kartela.

Kontratistak seinale hauek ipini behar ditu bere kargura: obrarako sarbideak adierazten dituztenak, lan-esparruko zirkulazioa adierazten dutenak eta lan-esparruan zein muga eta inguruetan lanek eragindako arrisku-puntu posibleak azaltzen dituztenak. Gainera, bete egin behar ditu seinale gehiago jartzeko edo jarritakoak aldatzeko jasotzen dituen aginduak (AKOAren 23. klausula). Halaber, obrak hasten direnetik bertatik kontratistak obren berri ematen duten kartelak ipini behar ditu lan-eremuan; kartelak nolakoak izan behar diren sail edo erakunde kontratatzaileak finkatuko du. Kartel horiek egokia den klausulan jasotako hizkuntza arloko baldintzak bete beharko ditu. Bestalde, obra osorik edo zati batean Europar Batasunak finantzatzen badu, horren berri jaso beharko da obren seinaleztapenean, eta, kasu horretan, Administrazioak obraren esleipendunari jakinarazi beharko dio.

43

Esp. zk.: